ललित कलाएं च साहित्य बी इक कला ऐ ते सभनें कोला बधिया बी। भाशा राहें साहित्य च अभिव्यक्ति कीती जंदी ऐ, पर हर चाल्ली दी भाशा राहें अभिव्यक्ति गी साहित्य नेईं आखदे। साहित्यकार अभिव्यक्ति राहें अभिव्यक्ति रकाहें गी पाठकें तगर पुजांदा ऐ। ओह् जिस रुपै च जीवन गी दिखदा ऐ, भोगदा ऐ जां मसूस करदा ऐ, उसी ओह् कला-भरोची ढंगै कन्नै प्रगट करदा ऐ। अनुभूति गी प्रगट करने आस्तै ओह् भाव-भरोची भाशा गदा प्रयोग करदा ऐ। भाव-भरोची भाशा आमतौर पर प्रतीकात्मक होंदी ऐ। माह्‌नु च जेह्‌ड़े भाव ते विचार पैदा होंदे न, जेह्‌ड़ी अनुभूति उसी होंदी ऐ, उ’नें गी प्रगट करने दी लालसा जां खिच्च गै साहित्य गी जन्म दिंदी ऐ ते भाशा साहित्य दा माध्यम ऐ। अपनी खुशी-गमी, सुख-दुख, नंद ते बेदना गी शब्दें च प्रगट करियै ते एह्‌दे च दुएं गी शरीक बनाने दी भावना कन्नै गै साहित्यकार साहित्य दी सिरजना करदा ऐ।